Επίσκοπος Ρωγών Φιλόθεος

Ο Φιλόθεος (κατά κόσμον Δημήτριος Θεοδωρόπουλος, Κάτω Νευροκόπι, 1963) είναι Έλληνας ιεράρχης που υπηρετεί ως βοηθός επίσκοπος της Ιεράς Αρχιεπισκοπής Αθηνών.http://iaath.gr/content/kentriki-organosi  Ιερά Αρχιεπισκοπή Αθηνών - Κεντρική Οργάνωση

Βιογραφικό
Γεννήθηκε το 1963 στο Κάτω Νευροκόπι Δράμας και μεγάλωσε στην Νέα Ιωνία Αττικής. Είναι πτυχιούχος της Ανωτέρας Εκκλησιαστικής Σχολής Αθηνών και του Τμήματος Θεολογίας της Θεολογικής Σχολής του Πανεπιστημίου Αθηνών. Είναι πτυχιούχος του Τομέα της Βυζαντινής Παραδοσιακης Μουσικής του Ωδείου Αθηνών, ενώ ομιλεί την Αγγλική και Τουρκική γλώσσα. Τέλος κατέχει μεταπτυχιακό στην Πρακτική Θεολογία και Λειτουργική στο Αριστοτέλειο Πανεπιστήμιο Θεσσαλονίκης. Χειροτονήθηκε διάκονος το έτος 1982 από τον Μητροπολίτη Νέας Ιωνίας Τιμόθεο και τον Ιανουάριο του 1987 πρεσβύτερος από τον ίδιο αρχιερέα, λαβών και το οφίκιο του Αρχιμανδρίτου. Τον Μάιο του 1987 μετατέθηκε στην Αλίαρτο της Βοιωτίας της Ιεράς Μητροπόλεως Θηβών και Λεβαδείας, διακονώντας ως Αρχιερατικός Επίτροπος Θηβών (1989-1995) και ως Πρωτοσύγκελος (1995-2008).Ο επίσκοπος Ρωγών στο ναό που διακονούσε, orthodoxia.info

Το 2002 προσλήφθηκε στις Συνοδικές Υπηρεσίες της Εκκλησίας της Ελλάδος ως γραμματέας της Συνοδικής Επιτροπής Δογματικών και Νομοκανονικών Ζητημάτων. Τα έτη 2002-2008 διακονούσε παράλληλα ως Συνοδικός Γραμματέας και ως Πρωτοσύγκελλος της Ιεράς Μητροπόλεως Θηβών και Λεβαδείας. Το 2008 διορίστηκε αρχειοφύλακας της Ιεράς Συνόδου και ως ιερατικός προϊστάμενος του Ιερού Ναού Αγίων Αναργύρων Ψυρρή. Το έτος 2009 διορίστηκε προϊστάμενος του Ιερού Ναού Κοιμήσεως της Θεοτόκου Κολοκυνθούς και παράλληλα εξυπηρετούσε λειτουργικά και ποιμαντικά το Αρεταίειο Νοσοκομείο έως την εκλογή του σε επίσκοπο.

Στις 11 Οκτωβρίου 2019 εξελέγη από την Ιεραρχία της Εκκλησίας της Ελλάδος, επίσκοπος της πάλαι ποτέ διαλαμψάσης Επισκοπής Ρωγών, ως βοηθός της Ιεράς Αρχιεπισκοπής Αθηνών. Η χειροτονία του τελέσθηκε στις 16 Οκτωβρίου στον Ιερό Καθεδρικό Ναό των Αθηνών από τον Αρχιεπίσκοπο Αθηνών Ιερώνυμο Β´.Η Χειροτονία του Επισκόπου Ρωγών, ecclesia.gr

Παραπομπές

Δωροθεος Μουρτζουκος
Κατηγορία:Δήμος Κάτω Νευροκοπίου
Κατηγορία:Επίσκοποι Ρωγών
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης